Lea Kraus
Lea Kraus (Zagreb, 12. 5. 1914 - ?, Izrael, 1985), jugoslavenska komunistkinja i sudionica Španjolskog građanskog rata.

Biografija 
Lea Kraus je rođena 12. 5. 1914 godine u Zagrebu za vrijeme Austro-Ugarske Monarhije. Nakon elementarne škole pohađala je medicinsku školu u Zagrebu. Po završetku medicinske škole uključila se u radnički pokret Kraljevine Jugoslavije. 1935 godine bila je uhapšena zbog demonstriranja i dijeljenja leteaka na zagrebačkoj Trešnjevci s tekstom "Živela radničko-seljačka sovjetska Hrvatska". Državni Sud za zaštitu države ju je osudio 28. 10. 1935 godine na deset mjeseci strogog zatvora koje je odslužila u kaznionici u Požarevcu. U julu 1937 organizirano je otišla u Francusku tj. Pariz gdje se prijavila u Centrale sanitaire internationale. Odande je bila prebačena u Španjolsku gdje se pridružila ostalim jugoslavenskim dobrovoljcima u Međunarodnim brigadama. Nakon poraza republikanske vojske, Eva je preko Katalonije stigla u francuski Marsej. Tu je do početka Drugog svjetskog rata i okupacije Francuske radila u jednoj američkoj ustanovi brinući se o djeci. Kao i drugim španjolskim dobrovoljcima vlasti Kraljevine Jugoslavije su joj oduzele privremeno državljanstvo i zabranile povratak u domovinu. Usprkos molbama koje je upućivala preko svojih sestara u Zagrebu, Evi je povratak bio uskraćivan kao što pokazuje spis Redarstvenog Ravnateljstva Kraljevine Jugoslavije tj. Banovine Hrvatske u Zagrebu s početka 1941 godine: "Obzirom na ponašanje Kraus Lee prije odlaska u emigraciju, kao i s obzirom na njezin način života u emigraciji gdje je kako je vidljivo imala pobližih veza jedino s političkim emigrantima ljevičarski orijentiranim, ovo je Ravnateljstvo mišljenja da njezin povratak u zemlju nebi bio oportun, a specialno povratak u Zagreb apsolutno nepoćudan.". Lea je tijekom Drugog svjetskog rata bila aktivna u francuskom Pokretu otpora u Marseju, gdje je s drugim liječničkim osobljem iz Španjolske formirala jugoslavenski odred. U Zagreb se vratila nakon oslobođenja i teritorijalne uspostave FNR Jugoslavije 1945 godine. Nepoznate godine je napustila domovinu i emigrirala u Izrael gdje je i umrla 1985 godine.

Reference

Literatura 
 
 

Biografije, Zagreb
Jugoslavenski Jevreji
Austrougarski Jevreji
Jugoslavenski komunisti do 1945.
Španski borci